**Ang. opsat pension**

**En række kolleger, den såkaldte 93 gruppe, har inden de blev overenskomstansat været ansat i en pensionsgivende stilling.**

**Måske valgte de at overføre pensionen til lærernes pension, så indgår den i de beløb, man kan se her. Men måske valgte de at bibeholde pensionen som en opsat tjenestemandspension.**

**Den opsatte pension kan udbetales fra 60 år, også hvis man er i arbejde. Vær dog opmærksom på, at man i så fald ikke er omfattet af en overenskomst, og at der ifølge § 1 stk. 3 i ”Overenskomst for lærere”, skal aftales ansættelsesvilkår mellem kommunen og LC.**

**Derfor rådgiver Danmarks Lærerforening ikke på dette område.**

**Er man i tvivl, om man har en opsat pension, kan man henvende sig til Statens Administration, Landgreven 4,Postboks 2191, 1017 København K. Her kan man også bede om en forhåndsberegning ved enkelte aldre.**

**Reglerne omkring udbetaling og fradrag i en evt. efterløn er svært forståelige. I forbindelse med, at man også får udbetalt efterløn, skal man derfor kontakte dlf-a for en beregning.**

**Pensionen vil automatisk komme til udbetaling ved folkepensionsalderen.**

**Ansøgning om udbetaling sendes til: pension@statens-adm.dk.**

**Kredsen kan hjælpe med en uddybende forklaring til den enkelte.**

**Obs § 1 stk. 3 i Overenskomst for lærere + bemærkninger**

**Overenskomsten omfatter ikke ansatte, der får egenpension eller pension fra en pensionsordning, som en offentlig arbejdsgiver har betalt til. Såfremt der ansættes personer, der oppebærer arbejdsgiverbetalt pension, aftales ansættelsesvilkårene mellem ansættelsesmyndigheden og Lærernes Centralorganisation.**

**Birgit Sørensen**

**Faglig sekretær, kreds 13**